Nkenda ya 27: Bana ya Israele me kuma bampika
BANTU yai ya beno kemona kesala bisalu ya kingolo-ngolo. Tala mosi kebaka fimbu! Bansukami yai yonso kele bantu ya Israele, bantu mebutuka na dibuta ya Jacob. Bantu yina kemonisa bau mpasi kele bantu ya Egypte. Bantu ya Israele mekuma bampika na bau.
Bamvula mingi meluta, bantu ya dibuta ya Jacob kuzingaka na ngemba na Egypte. Joseph, muntu ya kuluta mfunu na nima ya Faraon, vandaka kuvila ve bantu na yandi. Joseph kufwaka. Na nima, Faraon yankaka yina vandaka kuzola ve bantu ya Israele kukumaka ntotila na Egypte.
Faraon yai ya mpa kukumisaka bantu ya Israele bampika. Yandi tulaka bantu ya kingolo-ngolo sambu na kusadisa bau bisalu ya mpasi mpi ya nku ya kutunga bambanza sambu na Faraon. Kansi ata kunyokwama yina vandaka, bantu ya Israele vandaka kukuma kaka mingi. Ntalu na bau mpi ngolo na bau kumonisaka bantu ya Egypte boma.
Sambu na yau, Faraon kusalaka inki? Yandi tubaka na bankento yina vandaka kubutisa bankento nde: ‘Ntangu beno tabutisaka bankento ya Israele, beno fwa bana yonso ya babakala.’ Kansi bankento yina kulemfukaka ve na nsiku ya Faraon.
Sambu na yau, Faraon pesaka nsiku nde: ‘Beno baka bana yonso ya babakala yina bankento ya Israele kebuta mpi beno fwa bau, kansi beno bika bana ya bankento.’ Tala nsiku ya mbi. Beto tala nki mpila mwana mosi ya bakala na kati ya bana yina taguluka.
Kubasika 1:6-22.
Bangyufula
- Na kifwanisu, bakala yina mesimba fimbu kele nani, mpi yandi kebula nani?
- Na nima ya lufwa ya Yozefi, inki kukuminaka bantu ya Izraele?
- Sambu na nki bantu ya Ezipte kumaka kuwa bantu ya Izraele boma?
- Inki nsiku Farao kupesaka bankento yina vandaka kubutisa bankento ya Izraele?
Bangyufula ya ngika
- Tanga Kubasika 1 6-22.
Na nki mutindu Yehowa yantikaka kulungisa lusilu yina yandi pesaka Abrahami? (Kub. 1:7; Kuy. 12:2; Bis. 7:17)
Inki mutindu bankento ya Baebreo yina vandaka kubutisa kuzitisaka busantu ya luzingu? (Kub. 1:17; Kuy. 9:6)
Inki mutindu Yehowa kusakumunaka kwikama ya bankento yina vandaka kubutisa? (Kub. 1:20, 21; Bing. 19:17)
Inki mutindu Satana mekaka na kubebisa lukanu ya Yehowa na yina metala Nkuna ya Abrahami ya yandi silaka? (Kub. 1:22; Mat. 2:16)
kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn